Vermoorde vrou se hart en longe verwyderŉ Nadoodse ondersoek van ŉ vrou, wie se verminkte liggaam Sondag naby die Swartruggens-winkelkompleks gevind is, het bewys dat die vrou se longe en hart verwyder is. Kapt. Pelonomi Makau, ŉ polisiewoordvoerder van Noordwes, het Dinsdag gesê die ondersoek kon egter nie bepaal of die vrou verkrag is nie. Die vrou se liggaam is Sondag deur ŉ voetganger in ŉ veld gevind. Haar maag was oopgesny. “Haar gesig is met ŉ klip vergruis, haar borste is afgesny en haar privaatdele is effens met ŉ skerp voorwerp gesny,” het Makau gesê. Die slagoffer is nog nie uitgeken nie en die polisie doen ŉ beroep op enigiemand in die omgewing wat inligting oor ŉ vermiste persoon het, om die Swartruggens-polisiestasie te skakel. -SAPA